7. ΑΝΑΓΚ. ΝΟΜΟΣ 1891 της 8/14 Αυγ. 1939 Περί απαγορεύσεως παρασκευής βρωσίμων ελαιών δι’ αλκαλικών διαλυμάτων και της εξαγωγής αυτών εις το εξωτερικόν. Άρθρ.1.-1.Από της ισχύος του παρόντος νόμου απαγορεύεται α)η εκπίκρανσις και γενικώς η παρασκευή βρωσίμων ελαιών δι’ αλκαλικών διαλυμάτων (καυστικής σόδας, ποτάσσης κλπ.) και β)η εξαγωγή εις το εξωτερικόν βρωσίμων ελαιών διατηρουμένων ή μη εν άλμη, προς παρασκευήν των οποίων εχρησιμοποιήθησαν αλκαλικά διαλύματα. 2.(Καταργήθηκε, όπως είχε αντικατασταθεί από την 290380/1988 (ΦΕΚ Β΄ 620) απόφαση του Υπουργού Γεωργίας, η οποία είχε κυρωθεί από την παρ. 2 άρθρ. 35 Νόμ. 1845/89 (ΦΕΚ Α΄ 102), Τόμ. 16Α, σελ. 312,257, από την παρ. 2 άρθρ. 15 Νόμ. 2040/17-23 Απρ. 1992 (ΦΕΚ Α΄ 70), Τόμ. 16 Γ, σελ. 814,21). Με το άρθρ. 27 Νόμ. 1921/5-8 Φεβρ. 1991 (ΦΕΚ Α΄ 12), Τόμ. 13 σελ. 244,9925, αναστάλθηκε για 3 έτη από τη δημοσίευση του νόμου η εφαρμογή της διάταξης της περίπτ. β΄ της παρ. 2 του άρθρ. 1 του α.ν. 1891/1939, όπως η παρ. αυτή αντικαταστάθηκε με την παρ. 2 του άρθρ. 35 του Νόμ. 1845/1989. 3.Δια Διαταγμάτων, προτάσει των υπουργών Γεωργίας και Εθνικής Οικονομίας εκδιδομένων, δύναται ν’ απαγορεύηται επί χρονικόν διάστημα, οριζόμενον εκάστοτε δια του αυτού Β.Δ/τος, η εξαγωγή εις το εξωτερικόν ωρισμένων βρωσίμων ελαιών (ξανθών, μαλακών κλπ). Άρθρ.2.-1.Οι κατά παράβασιν των διατάξεων της παραγράφου 1 του προηγουμένου άρθρου παρασκευάζοντες ελαίας δι’ αλκαλικών διαλυμάτων, ως και οι αποπειρώμενοι να εξαγάγωσι τοιαύτας εις το εξωτερικόν, διώκονται τη εγκλήσει των οργάνων της οικείας γεωργικής υπηρεσίας ή των μελών των επιτροπών του από 24 Φεβρ. 1934 Διατάγματος περί επιβολής ελέγχου κατά την εξαγωγήν των βρωσίμων ελαιών (ανωτ. αρ. 5) και τιμωρούνται υπό του αρμοδίου δικαστηρίου με φυλάκισιν ενός μέχρι δύο μηνών, εν υποτροπή δε, ενός μέχρι τεσσάρων μηνών, της εκδικάσεως γινομένης δι’ απ’ ευθείας κλήσεως. 2.Αι δι’ αλκαλικών διαλυμάτων παρασκευασθείσαι ελαίαι κατάσχονται και εκποιούνται δια προχείρου διαγωνισμού υπό της τελωνειακής αρχής, προς εσωτερικήν κατανάλωσιν. Το αντίτιμον των ούτως εκποιουμένων ελαιών, αποτελούν έσοδον του Κεντρικού Ταμείου Γεωργίας, Κτηνοτροφίας, και Δασών, εισπράττεται δι’ ειδικού διπλοτύπου εισπράξεως και αποδίδεται εις τούτο ανά εξάμηνον δια της Τραπέζης της Ελλάδος. Το έσοδον τούτο διατίθεται αποκλειστικώς προς εκτέλεσιν έργων βελτιώσεως και προωθήσεως της ελαιοπαραγωγής. 3.Η εντός αποθηκών βρωσίμων ελαιών ανεύρεσις αλκαλικών διαλυμάτων ή αλάτων αποτελεί απόδειξιν παραβάσεως της παραγράφου 1 του άρθρ. 1 του παρόντος. Εν τοιαύτη περιπτώσει οι ιδιοκτήται των αποθηκευμένων ελαιών διώκονται και τιμωρούνται κατά τας διατάξεις της παραγρ. 1 του παρόντος άρθρου, δια χρηματικής ποινής μιάς μέχρι δύο δραχμών κατ’ οκάν αποθηκευμένων ελαιών κατά την ημέραν της ανακαλύψεως. Η χρηματική αύτη ποινή εισπράττεται και διατίθεται κατά τα υπό της προηγουμένης παραγρ. 2 οριζόμενα. Δια την επιμέτρησιν των χρηματικών ποινών, βλ. Α.Ν. 110/1945 και άρθρ. 57 και 474 του νέου Ποινικού Κώδικος, ως και Β.Δ. 27 Δεκ. 1950 (τόμ. 8 σελ. 6, 28,80 και 84,1). 4.Εν η περιπτώσει εντός αποθηκών βρωσίμων ελαιών ευρεθούν εκτός αλκαλικων διαλυμάτων ή αλάτων, και ελαίαι παρασκευασθείσαι ή οπωσδήποτε επεξεργασθείσαι δια τοιούτων διαλυμάτων ή αλάτων, η ευρεθούν μόνον ελαίαι δι’ αλκαλικών διαλυμάτων επεξεργασθείσαι, αι ως άνω προβλεπόμεναι ποιναί συμψηφίζονται απαγγελλομένης της μεγαλυτέρας και επιβάλλεται μόνον κατάσχεσις και εκποίησις κατά τα ανωτέρω των δι’ αλκαλικών διαλυμάτων επεξεργασθεισών ελαιών. Άρθρ.3.-1.Η παρασκευή πρασίνων εδωδίμων ελαιών δέον να διενεργήται εις αποθήκας ανεξαρτήτους, εκείνων, εντός των οποίων παρασκευάζονται μαύραι ελαίαι. Αι αποθήκαι αύται δηλούνται υποχρεωτικώς εις την οικείαν γεωργικήν υπηρεσίαν δυναμένη να μη εγκρίνη την χρησιμοποίησιν εκείνων, ας δεν ευρίσκει επαρκώς ανεξαρτήτους των αποθηκών παρασκευής ή αποθηκεύσεως μαύρων βρωσίμων ελαιών. 2.Η παρασκευή προς εμπορίαν βρωσίμων ελαιών δια ποτάσσης τελεί υπό τον έλεγχον της οικείας γεωργικής υπηρεσίας, ή, κατόπιν ειδικής εξουσιοδοτήσεως του υπουργού της Γεωργίας, της τυχόν υφισταμένης τοπικής οργανώσεως των ελαιοπαραγωγών. 3.Οι κατά παράβασιν των ανωτέρω παρασκευάζοντες πρασίνας ελαίας δια ποτάσσης διώκονται και τιμωρούνται κατά τας διατάξεις της παρ. 3 του άρθρ. 2 του παρόντος. 4.Δι’ αποφάσεων του υπουργού της Γεωργίας δημοσιευομένων εις την Εφημερίδα της Κυβερνήσεως δύναται κατά παρέκκλισιν των διατάξεων του άρθρ. 3 του Ν.Δ. της 11 Μαΐου 1926 περί ελέγχου του εμπορίου των ελαιών Αμφίσσης «Σαλώνων», να επιτρέπηται η μεταφορά εξ οιασδήποτε ελαιοπαραγωγού περιφερείας εις πάσαν άλλην οριζομένην δια των αυτών αποφάσεων αώρων ελαιών αποκλειστικώς προοριζομένων προς παρασκευήν πρασίνων εδωδίμων τοιούτων. (Αντί για τη σελ. 219(δ) Σελ. 219(ε) Τεύχος 1143-Σελ.59 ΄Ελεγχος εξαγωομένων ελαιών 11.Β.γ.7 Άρθρ.4.-1.Οι προ της δημοσιεύσεως του παρόντος Νόμου κατέχοντες βρωσίμους ελαίας παρασκευασμένας δι’ αλκαλικών διαλυμάτων οφείλουσι να υποβάλωσιν εις τον προϊστάμενον της γεωργικής υπηρεσίας και τον οικείον τελώνην υπεύθυνον δήλωσιν περί των εις χείρας των ευρισκομένων ποσοτήτων ούτω παρασκευασθεισών ελαιών. 2.Ο έλεγχος του ποσού των δηλουμένων ως άνω ποσοτήτων ανατίθεται εις επιτροπήν αποτελουμένην εκ του προϊσταμένου της οικείας γεωργικής υπηρεσίας, του τελώνου και του προέδρου του εμπορικού επιμελητηρίου ή των νομίμων αυτών αναπληρωτών. 3.Των ως άνω δηλωθεισών και εξακριβωθεισών ποσοτήτων των βρωσίμων ελαιών, ων λεπτομερείς πίνακες τηρούνται εν τω τελωνείω της περιφερείας εκάστου εξαγωγέως, επιτρέπεται κατ’ εξαίρεσιν η εις το εξωτερικόν εξαγωγή, εφ’ όσον η επιτροπή ποιοτικού ελέγχου του Διατάγματος της 24 Φεβρ. 1934, κρίνει ότι αύται πληρούσι τους όρους του εν λόγω Διατάγματος. Άρθρ.5.-Η τήρησις και εκτέλεσις των διατάξεων του παρόντος νόμου ανατίθεται εις τους κατά τόπους γεωργικούς υπαλλήλους και τας επιτροπάς του άρθρ. 4 του Διατάγματος της 24 Φεβρ. 1934. Πάσα διάταξις αντικειμένη εις τον παρόντα νόμον καταργείται. 